[bookmark: _Hlk140231344][bookmark: _Hlk140151140][bookmark: _Hlk125966552]Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Ministarstva pravde Bosne i Hercegovine, raspisuje

INTERNI OGLAS
za popunjavanje radnih mjesta državnih službenika 
u Ministarstvu pravde Bosne i Hercegovine

1/01 Šef odsjeka za saradnju sa domaćim i međunarodnim pravosudnim tijelima i poredbeno pravo
1/02 Stručni savjetnik za saradnju sa domaćim i međunarodnim pravosudnim tijelima
1/03 Šef odsjeka za izvršenje kaznenih sankcija i rad kaznene ustanove 
1/04 Šef odsjeka za međunarodne ugovore
1/05 Stručni savjetnik za međunarodne ugovore
1/06 Šef odsjeka kaznene obrane

SEKTOR ZA PRAVOSUDNA TIJELA
Odsjek za saradnju sa domaćim i međunarodnim pravosudnim tijelima i poredbeno pravo 

1/01 Šef odsjeka za saradnju sa domaćim i međunarodnim pravosudnim tijelima i poredbeno pravo
Opis poslova: Šef Odsjeka za saradnju sa domaćim i međunarodnim pravosudnim tijelima i poredbeno pravo koordinira radom Odsjeka i odgovoran je za organizovanje i obavljanje poslova iz nadležnosti Odsjeka, raspoređuje poslove na državne službenike i zaposlenike i daje bliže upute o načinu obavljanja tih poslova, osigurava pravovremeno, zakonito i pravilno obavljanje svih poslova iz nadležnosti Odsjeka, redovno usmeno ili pismeno upoznaje Pomoćnika ministra za pravosudna tijela o stanju obavljanja poslova iz svoje nadležnosti, problemima koji postoje u obavljanju tih poslova predlažući mjere za njihovo rješavanje, postupa prema nalozima pomoćnika ministra i obavlja najsloženije poslove iz nadležnosti Odsjeka.  Odgovoran je za korištenje finansijskih, materijalnih i ljudskih potencijala dodijeljenih Odsjeku. Šef Odsjeka za saradnju sa domaćim i međunarodnim pravosudnim tijelima i poredbeno pravo, pored poslova upravljanja ostvaruje saradnju sa drugim odsjecima unutar Sektora, učestvuje u izradi programa rada i sačinjava izvještaj o radu Odsjeka, priprema stručna mišljenja i objašnjenja za primjenu zakona, drugih propisa i opštih akata, povodom upita građana, pravnih osoba i drugih subjekata, ili po službenoj dužnosti, usklađivanje pravnih propisa sa zakonodavstvom EU, dostavlja pomoćniku ministra potrebu za zapošljavanje državnih službenika i uposlenika u Odsjeku, kao i druge poslove po nalogu pomoćnika ministra za pravosudna tijela na državnoj razini. Šef Odsjeka odgovara za svoj rad i upravljanje pomoćniku ministra za pravosudna tijela.
Posebni uslovi: Završen pravni fakultet VII stepen ili ekvivalent Bolonjskog sistema sa ostvarenih 240 ECTS bodova; najmanje 4 godine radnog iskustva u struci; položen stručni upravni ispit; znanje rada na računalu.
Status: Državni službenik – šef unutrašnje organizacione jedinice.
Broj izvršilaca: jedan (1)
Mjesto rada: Sarajevo.


1/02 Stručni savjetnik za saradnju sa domaćim i međunarodnim pravosudnim tijelima
Opis poslova: Izrada analiza, izvještaja, informacija i drugih stručnih i analitičkih materijala iz oblasti sektora pravde; Ostvarivanje saradnje sa domaćim i međunarodnim pravosudnim organima i organizacijama iz oblasti pravde i pravosuđa; Praćenje stanja  i primjena propisa iz ove oblasti i ukazivanje na potrebu i pravce normativno-pravnog uređenja; Davanje stručnih odgovora, informacija i mišljenja  po zahtjevu domaćih i međunarodnih organa, te drugih fizičkih i pravnih lica; Praćenje i koordiniranje provođenja Strategije za reformu sektora pravde u BiH, izvještavanje, izrada analiza i drugih stručnih materijala; Izrada projekata i drugih stručnih i analitičkih materijala iz oblasti sektora pravde; Ostvarivanje saradnje sa domaćim i međunarodnim institucijama i organizacijama u cilju praćenja provođenja međunarodnih obaveza Bosne i Hercegovine u odgovarajućim oblastima Sektora pravde, a na temelju stručne obrade sistemskih i drugih pitanja, kao i druge poslove po nalogu šefa Odsjeka za normativno-pravne poslove i saradnju sa domaćim i međunarodnim pravosudnim tijelima. Za svoj rad odgovara šefu odsjeka.
Posebni uslovi: Završen pravni fakultet VII stepen ili ekvivalent Bolonjskog sistema sa ostvarenih 240 ECTS bodova; najmanje 3 godine radnog iskustva u struci; položen stručni upravni ispit; znanje rada na računaru; znanje engleskog jezika.
Status: Državni službenik – stručni savjetnik.
Broj izvršilaca: jedan (1)
Mjesto rada: Sarajevo.




SEKTOR ZA IZVRŠENJE KAZNENIH SANKCIJA I RAD KAZNENE USTANOVE
Odsjek za izvršenje kaznenih sankcija i rad kaznene ustanove

1/03 Šef odsjeka za izvršenje kaznenih sankcija i rad kaznene ustanove 
Opis poslova: Šef Odsjeka za izvršenje kaznenih sankcija i rad kaznene ustanove koordinira radom Odsjeka i odgovoran je za organizovanje i obavljanje poslova iz nadležnosti Odsjeka, raspoređuje poslove na državne službenike i zaposlenike i daje bliže upute o načinu obavljanja tih poslova, osigurava pravovremeno, zakonito i pravilno obavljanje svih poslova iz nadležnosti Odsjeka, redovno usmeno ili pismeno upoznaje Pomoćnika ministra za izvršenje kaznenih sankcija i rad kaznene ustanove o stanju obavljanja poslova iz svoje nadležnosti, problemima koji postoje u obavljanju tih poslova predlažući mjere za njihovo rješavanje, postupa prema nalozima pomoćnika ministra i obavlja najsloženije poslove iz nadležnosti Odsjeka.  Odgovoran je za korištenje finansijskih, materijalnih i ljudskih potencijala dodijeljenih Odsjeku. Šef Odsjeka za izvršenje kaznenih sankcija i rad kaznene ustanove  daje upute za rad i vrši kontrolu izvršenja poslova, učestvuje u izradi programa rada i izrađuje izvještaje o radu Odsjeka, povodom upita građana ili po službenoj dužnosti priprema stručna mišljenja i objašnjenja u vezi s poslovima iz djelokruga rada Odsjeka,  obavlja i druge poslove po nalogu pomoćnika ministra. Šef Odsjeka odgovara za svoj rad i upravljanje pomoćniku ministra za ministra za izvršenje kaznenih sankcija i rad kaznene ustanove.
Posebni uslovi: Završen pravni fakultet VII stepen ili ekvivalent Bolonjskog sistema sa ostvarenih 240 ECTS bodova; najmanje 4 godine radnog iskustva u struci; položen stručni upravni ispit; znanje rada na računaru.
Status: Državni službenik – šef unutrašnje organizacione jedinice.
Broj izvršilaca: jedan (1)
Mjesto rada: Sarajevo.

SEKTOR ZA MEĐUNARODNU I MEĐUENTITETSKU PRAVNU POMOĆ I SARADNJU
Odsjek za međunarodne ugovore

1/04 Šef odsjeka za međunarodne ugovore
Opis poslova: Šef Odsjeka za međunarodne ugovore  koordinira radom Odjeka i odgovoran je za organizovanje i obavljanje poslova iz nadležnosti Odsjeka, raspoređuje poslove na državne službenike i zaposlenike i daje bliže upute o načinu obavljanja tih poslova, osigurava pravovremeno, zakonito i pravilno obavljanje svih poslova iz nadležnosti Odsjeka, redovno usmeno ili pismeno upoznaje Pomoćnika ministra za međunarodnu pravnu pomoć i saradnju o stanju obavljanja poslova iz svoje nadležnosti, problemima koji postoje u obavljanju tih poslova predlažući mjere za njihovo rješavanje, postupa prema nalozima pomoćnika ministra i obavlja najsloženije poslove iz nadležnosti Odsjeka.  Odgovoran je za korištenje finansijskih, materijalnih i ljudskih potencijala dodijeljenih Odsjeku. Šef odsjeka za međunarodne ugovore, pored poslova rukovođenja, daje upute za obavljanje pojedinih poslova, neposredno izvršava najsloženije poslove, učestvuje i pruža stručnu pomoć u izradi prednacrta, nacrta i prijedloga propisa te njihovih izmjena i dopuna za provođenje međunarodnih ugovora, glede  međunarodne pravne pomoći, izrade koncepcija i teza te izrade prednacrta, nacrta i prijedloga međunarodnih ugovora iz oblasti pružanja međunarodne pravne pomoći, priprema stručna mišljenja u vezi provođenja istih, priprema mišljenja po pitanju drugih međunarodnih ugovora gdje takvu obavezu ima Ministarstvo pravde Bosne i Hercegovine, organizuje sve tehničke aktivnosti u vezi sa pregovorima za zaključenje međunarodnih ugovora pravosuđa, ostvaruje saradnju s drugim odsjecima unutar Sektora, učestvuje u izradi programa rada i izvještaja o radu Odsjeka i dostavlja pomoćniku ministra potrebu za zapošljavanje državnih službenika i uposlenika u Odsjeku, kao i druge poslove po nalogu pomoćnika ministra za međunarodnu i međuentitetsku pomoć i saradnju. Za svoj rad odgovara pomoćniku ministra. 
Posebni uslovi: Završen pravni fakultet VII stepenj ili ekvivalent Bolonjskog sistema sa ostvarenih 240 ECTS bodova; najmanje 4 godine radnog iskustva u struci; položen stručni upravni ispit; znanje rada na računaru;znanje engleskog, francuskog ili njemačkog jezika.
Status: Državni službenik – šef unutrašnje organizacione jedinice.
Broj izvršilaca: jedan (1)
Mjesto rada: Sarajevo.

1/05 Stručni savjetnik za međunarodne ugovore
Opis poslova: Izrađuje prednacrte, nacrte i prijedloge propisa za provođenje međunarodnih ugovora, a tiču se međunarodne pravne pomoći, kao i pripremanje izmjena i dopuna tih propisa; Sačinjava nacrt  međunarodnih ugovora iz oblasti pravosuđa, izrade prednacrta, nacrta i prijedloga međunarodnih ugovora iz oblasti pravosuđa; Davanje stručnih mišljenja o nacrtima i prijedlozima međunarodnih ugovora, stručne obrade sistematskih i drugih pitanja koja služe za izradu međunarodnih ugovora iz oblasti pravosuđa; Pružanje stručne pomoći u vezi metodološkog jedinstva u izradi međunarodnih ugovora; Sačinjavanje informacija nadležnim organima o stanju i problemima u oblastima iz nadležnosti Odsjeka i predlaganje mjera radi utvrđivanja politike i mjera za uređenje određenih pitanja kojima se osigurava potpuno provođenje utvrđene politike i izvršavanje propisa u ovoj oblasti, kao i druge poslove po nalogu šefa odsjeka, kome podnosi izvještaj o svome radu.    
Posebni uslovi: Završen pravni fakultet VII stepen ili ekvivalent Bolonjskog sistema sa ostvarenih 240 ECTS bodova; najmanje 3 godine radnog iskustva u struci; položen stručni upravni ispit; znanje rada na računaru; znanje engleskog, francuskog ili njemačkog jezika.
Status: Državni službenik – stručni savjetnik.
Broj izvršilaca: jedan (1)
Mjesto rada: Sarajevo.

SEKTOR ZA KAZNENU POMOĆ I EDUKACIJU U KAZNENIM STVARIMA PRED SUDOM BIH
Odsjek kaznene odbrane

1/06 Šef odsjeka kaznene odbrane
Opis poslova: Šef Odsjeka kaznene odbrane koordinira radom Odsjeka i odgovoran je za organizovanje i obavljanje poslova iz nadležnosti Odsjeka, raspoređuje poslove na državne službenike i zaposlenike i daje bliže upute o načinu obavljanja tih poslova, osigurava pravovremeno, zakonito i pravilno obavljanje svih poslova iz nadležnosti Odsjeka, redovno usmeno ili pismeno upoznaje pomoćnika ministra o stanju obavljanja poslova iz svoje nadležnosti, problemima koji postoje u obavljanju tih poslova predlažući mjere za njihovo rješavanje, postupa prema nalozima pomoćnika ministra i obavlja najsloženije poslove iz nadležnosti Odsjeka. Odgovoran je za korištenje finansijskih, materijalnih i ljudskih potencijala dodijeljenih Odsjeku. Šef Odsjeka kaznene odbrane, daje upute za rad i vrši kontrolu izvršenja  poslova, učestvuje u izradi programa rada i izrađuje izvještaje o radu Odsjeka, povodom upita građana ili po službenoj dužnosti priprema stručna mišljenja i objašnjenja u vezi s poslovima iz djelokruga rada Odsjeka, obavlja i druge poslove po nalogu pomoćnika ministra, kojem podnosi izvještaj o svom radu.
Posebni uslovi: Završen pravni fakultet; najmanje 4 godine radnog iskustva u struci; položen stručni upravni ispit; znanje rada na računaru; znanje engleskog, francuskog jezika.
Status: Državni službenik – šef unutrašnje organizacione jedinice.
Broj izvršilaca: jedan (1)
Mjesto rada: Sarajevo.


Na ovaj oglas mogu se prijaviti samo osobe zaposlene kao državni službenici u Ministarstvu pravde  Bosne i Hercegovine.

Napomena za kandidate: 
· Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 38/23). Više informacija o konkursnim procedurama dostupno je na www.ads.gov.ba u dijelu „Zapošljavanje/Vrste konkursnih procedura“.
· Za provođenje konkursne procedure po ovom oglasu formirat će se jedna (1) Komisija za izbor.
· Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavljenju, odnosno preuzimanja dužnosti. 


Priprema dokumentacije:
Skreće se pažnja kandidatima da su potrebnu dokumentaciju na oglas dužni dostaviti u skladu sa Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.
S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/ Napomena za kandidate/ Stop greškama u prijavama!“, te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

Potrebni dokumenti: 
I Ovjerene kopije: 
· univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca; 
· uvjerenja o državlјanstvu (ne starije od 6 mjeseci od dana izdavanja od strane nadležnog organa);
· uvjerenja o položenom stručnom upravnom ispitu odnosno javnom ispitu; 
· potvrde ili uvjerenja kao dokaza o traženoj vrsti radnog iskustva;
· dokaza o traženom nivou znanja stranog jezika (samo za pozicije 1/02, 1/04, 1/05 i 1/06);
· dokaza o traženom nivou znanja rada na računaru na računaru.

II Svojeručno potpisan: 
1. popunjen obrazac Agencije za državnu službu BiH: isti možete preuzeti na službenoj internet stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do 11.09.2026. godine putem poštanske službe preporučenom pošiljkom na adresu: 

[bookmark: _Hlk125966482][bookmark: _Hlk140150970]Ministarstvo pravde Bosne i Hercegovine
[bookmark: _Hlk140231523]„Interni oglas za popunjavanje radnih mjesta državnih službenika u Ministarstvu pravde Bosne i Hercegovine ''
Trg Bosne i Hercegovine 1, 71000 Sarajevo

Ispunjavanje uslova utvrđenih ovim oglasom računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.


